DARBUOTOJŲ PAGAL DARBO SUTARTĮ KONKURSO APRAŠYMAS

	Skelbimo data:
	2025-07-07

	Skelbimas galioja iki:
	2025-07-11 (imtinai)

	Konkursą inicijuojanti įstaiga:
	Valstybinė maisto ir veterinarijos tarnyba

	Pretendentų atrankos būdas:
	Testas žodžiu (pokalbis)

	Pareigos:
	Valstybinės maisto ir veterinarijos tarnybos Paslaugų departamento Vilniaus apygardos paslaugų skyriaus 
Veterinarijos felčeris

	
	

	Pareiginės algos koeficientas:
	0,82

	Pareiginė alga (neatskaičius mokesčių):
	1464,03

	Darbo vieta (miestas):
	Vilnius

	Informacija apie įstaigą:
	Darbo vieta - Valstybinės maisto ir veterinarijos tarnybos paslaugų departamento Vilniaus apygardos paslaugų skyrius 
Darbo funkcijų atlikimo vieta – AB „Vilniaus paukštynas“ Gamyklos g. 27, Rudaminos km., Vilniaus r.
Bus sudaroma neterminuota darbo sutartis, nustatoma 3 mėn. bandomasis laikotarpis.
Darbo laiko norma - 40 val. per savaitę, taikoma suminė darbo laiko apskaita. 
Darbas pamainomis/ slenkančiu grafiku (galimas darbas naktį, poilsio ir/ ar švenčių dienomis)

Dokumentai, kuriuos būtina pateikti pretendentui:
dokumentai (dokumentų patvirtintos kopijos), patvirtinančios aukštesnįjį veterinarijos krypties išsilavinimą ar specialųjį vidurinį išsilavinimą, įgytą iki 1995 metų


Kontaktai išsamesnei informacijai gauti:
Vardas pavardė: Elinga Blėdienė
Pareigos: Žmogiškųjų išteklių valdymo skyriaus vyriausioji specialistė
Telefono numeris: (+370  620) 70 754 
El. pašto adresas: elinga.blediene@vmvt.lt



Pareigybės aprašymas:
PATVIRTINTA 
Valstybinės maisto ir veterinarijos tarnybos direktoriaus  
2025 m. balandžio 25 d. 
įsakymu Nr. B1-246 
 
VALSTYBINĖS MAISTO IR VETERINARIJOS TARNYBOS 
PASLAUGŲ DEPARTAMENTO VILNIAUS APYGARDOS PASLAUGŲ SKYRIAUS  
VETERINARIJOS FELČERIO (2)  PAREIGYBĖS APRAŠYMAS  
 
I. SKYRIUS 
PAREIGYBĖ 
1.  Valstybinės maisto ir veterinarijos tarnybos Paslaugų departamento Vilniaus apygardos paslaugų skyriaus (toliau – Skyrius) veterinarijos felčeris yra darbuotojas, dirbantis pagal darbo sutartį. Pareigybės grupė – specialistai. 
2.  Pareigybės lygis – B. 
3. Skyriaus veterinarijos felčerio pareigybės paskirtis – padėti vykdyti valstybinę veterinarinę priežiūrą. 
4.  Šias pareigas einantis darbuotojas yra tiesiogiai pavaldus Skyriaus patarėjui. 
 
II. SKYRIUS 
SPECIALŪS REIKALAVIMAI ŠIAS PAREIGAS EINANČIAM DARBUOTOJUI 
5.  Darbuotojas, einantis šias pareigas turi atitikti šiuos specialius reikalavimus: 
5.1.   turėti aukštesnįjį veterinarijos krypties išsilavinimą ar specialųjį vidurinį išsilavinimą, įgytą iki 1995 metų; 
5.2. būti susipažinusiam ir darbe vadovautis Lietuvos Respublikos Konstitucija, Lietuvos Respublikos įstatymais, Lietuvos Respublikos tarptautinėmis sutartimis, Europos Sąjungos teisės aktais, Lietuvos Respublikos Vyriausybės nutarimais ir kitais teisės aktais, reglamentuojančiais kompetencijai priskirtas sritis; 
5.3.  išmanyti dokumentų rengimo, tvarkymo ir apskaitos taisykles; 
5.4.   mokėti dirbti šiomis kompiuterinėmis programomis: MS Word, MS Excel, MS Outlook, Internet Explorer; 
5.5.  mokėti kaupti, valdyti, sisteminti, apibendrinti informaciją, gebėti sklandžiai dėstyti mintis raštu ir žodžiu, teikti išvadas. 
 
III. SKYRIUS 
ŠIAS PAREIGAS EINANČIO DARBUOTOJO FUNKCIJOS 
6. Šias pareigas einantis darbuotojas vykdo šias funkcijas: 
6.1.  padeda vyriausiajam valstybiniam veterinarijos gydytojui atlikti subjekte gyvūnų patikrinimą prieš skerdimą ir po skerdimo; 
6.2. padeda vyriausiajam valstybiniam veterinarijos gydytojui vykdyti veterinarinę-sanitarinę priežiūrą gyvūnų skerdimo, jų skerdenų apdorojimo, mėsos tvarkymo, atliekų surinkimo grandinėse; 
6.3. veterinariniu-sanitariniu atžvilgiu pripažintas tinkamas maistui skerdenas antspauduoja nustatytos formos antspaudais; 
6.4.   poskerdiminės tipinių skerdenų ir netipinių skerdenų (su patologiniais pakitimais) apžiūros metu vykdo atitinkamus vyriausiojo valstybinio veterinarijos gydytojo nurodymus; 
6.5.  išryškinus infekcinius gyvūnų susirgimus, apie tai nedelsdamas informuoja vyriausiąjį valstybinį veterinarijos gydytoją; 
6.6. vykdo mėsos ir subproduktų, pripažintų pagal veterinarinės-sanitarinės ekspertizės taisykles netinkamais, registravimą ir atsekamumą; 
6.7.  pagal kompetenciją ruošia ataskaitas veiklos klausimais; 
6.8.  pagal paskirtį naudoja darbo įrengimus, įrankius ir specialius rūbus; 
6.9. atlieka maisto tvarkymo subjektų patalpų bei įrangos veterinarinį sanitarinį ir higieninį įvertinimą; 
6.10. pagal kompetenciją pavaduoja kitą Skyriaus darbuotoją, jam nesant; 
6.11. vykdo kitus nenuolatinio pobūdžio Skyriaus vedėjo ir/ar patarėjo pavedimus. 
 
IV. SKYRIUS 
ATSAKOMYBĖ 
7. Šias pareigas vykdantis darbuotojas atsako, vykdant savo veiklą, už savo pareigų netinkamą vykdymą, už padarytą materialinę žalą teisės aktų nustatyta tvarka. 
 
_____________________ 

